Muslims offering Namaz on road side during the lockdown in India.
विश्\u200dवास न्\u200dयूज की जांच में पता चला कि लॉकडाउन से पहले के वीडियो को जानबूझकर कुछ लोग अब वायरल कर रहे हैं। वायरल वीडियो 20 मार्च का है। इसका लॉकडाउन से कोई संबंध नहीं है, लेकिन कुछ लोग माहौल बिगाड़ने के लिए पुराने वीडियो को अब वायरल कर रहे हैं।, फेसबुक यूजर जितेंद्र सिंह ने 14 मई को एक पुराने वीडियो को अपलोड करते हुए लिखा : “यह हालात हैं दिल्ली के पटपड़गंज के रोड पर जो मस्जिद बनी हुई है उस पर सरेआम कानून की धज्जियां उड़ाई जा रही है!  और अरविंद केजरीवाल बोल रहे हैं कि आप हमें सुझाव दो हमें क्या करना चाहिए शर्म आनी चाहिए केजरीवाल को।”, विश्\u200dवास न्\u200dयूज ने सबसे पहले वायरल वीडियो को InVID टूल में अपलोड करके कई ग्रै\u200dब निकाले। इसके बाद इन्\u200dहें गूगल रिवर्स इमेज में सर्च करना शुरू किया। हमें पुराना वीडियो भाजपा नेता अश्विनी उपाध्\u200dयाय के ट्विटर हैंडल पर मिला। इसे 21 मार्च को अपलोड किया गया था।, पड़ताल के दौरान ही हमें अभिषेक दुबे के ट्विटर हैंडल पर यही वीडियो मिला। इसमें साफतौर पर बताया गया कि यह वीडियो आज 20 तारीख का है। यह पटपड़गंज का वीडियो है। अभिषेक दुबे के ट्वीट को आप यहां देख सकते हैं। इसे अभि\u200dषेक ने 20 मार्च को अपलोड किया था।, मतलब साफ था कि वीडियो लॉकडाउन से पहले का है। 22 मार्च को देशभर में जनता कर्फ्यू लगा था, जबकि दिल्\u200dली सरकार ने 23 मार्च से लॉकडाउन लगाया था। इसके बाद केंद्र सरकार ने देश में लॉकडाउन 24 और 25 तारीख की मध्\u200dय रात्रि से लागू किया था। वीडियो इससे पहले का है। यानी वायरल वीडियो का लॉकडाउन से कोई संपर्क नहीं है।, इसके बाद विश्\u200dवास न्\u200dयूज ने दिल्\u200dली पुलिस के ट्विटर हैंडल को खंगालना शुरू किया। हमें डीसीपी दिल्\u200dली ईस्\u200dट के ट्विटर हैंडल पर पुलिस की सफाई मिली, जिसमें पुलिस की ओर से भी वीडियो को पुराना बताया गया। यहां आप यहां देख सकते हैं।, This is totally false. An old video is being used with a malicious intent to spread rumour. Please verify before posting and spreading rumours.@DelhiPolice, पड़ताल को आगे बढ़ाते हुए विश्\u200dवास न्\u200dयूज पहुंचा दिल्\u200dली ईस्\u200dट के डीसीपी जसमीत सिंह के पास। उन्\u200dहोंने हमें बताया, “यह वीडियो पुराना है। इसे लेकर ट्विटर पर भी जानकारी डाली गई है।”, अंत में हमें जितेंद्र सिंह के अकाउंट की जांच की। इसी यूजर ने दो महीने पुराने वीडियो को अब वायरल करना शुरू किया था। यूजर गोरखपुर का रहने वाला है। फिलहाल अहमदाबाद में है। इसके अकाउंट को 36 हजार लोग फॉलो करते हैं। अकाउंट को जुलाई 2018 में बनाया गया था।, निष्कर्ष:\r\n\r\n \r\nविश्\u200dवास न्\u200dयूज की जांच में पता चला कि 20 मार्च के दिल्\u200dली के वीडियो को अब कुछ लोग जानबूझकर माहौल बिगाड़ने के लिए वायरल कर रहे हैं।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check : लॉकडाउन से पहले सड़क किनारे नमाज अदा करने का वीडियो अब हुआ वायरल - Vishvas News